03/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 24 de xullo de 2015 da Xefatura Territorial da Coruña pola que se concede a autorización administrativa previa e de const da instal eléctrica que se describe no concello de Santiago de Compostela (Núm. expte: IN407A 2015/49-1

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Consellería de Traballo e Benestar - Enderezo Social: Edif. Admvo San Caetano, s/n, 15781 Santiago de Compostela. - Denominación: CS e CT de 630kVA no CEGADI. - Situación: Rúa Queirume dos Pinos, 2. - Descricións Técnicas: Centro de secionamento soterrado en edificio prefabricado de formigón específico para ese fin. Celas prefabricadas de entrada/saída, e derivación con interrutores-secionadores de 24kV,400A. Liña de media tensión soterrada, con inicio no centro de secionamento de 15m de lonxitude, con condutor de aluminio RHZ1 12/20kV 3X(1X195mm2), e remate no centro de transformación proxectado. Centro de transformación soterrado en edificio prefabricado de formigón específico para este fin, con celas prefabricadas(24kV, 400A) e transformador de 630kVA, relación 20kV/420V e refrixeración natural en aceite. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 24 de xullo de 2015 O xefe territorial Por ausencia a xefa do Servizo de Administración Industrial Decreto 116/2014, do 11 de setembro polo que se modifica o Decreto 110/2013 (DOG núm.183 do 25/09/2014) Kevin Rodrigo Janusz Torondel Rumipamba